«Wilh. Wilhelmsen» har flere betydninger.

Wilhelmsens hovedkontor på Lysaker Brygge, Bærum.
**Wilh. Wilhelmsen Holding ASA** (OSE: WWI) er et norsk maritimt industriselskap. Det er Norges største selskap innen maritim virksomhet og ett av de største i verden. Selskapet var i lang tid Norges største rederi; i dag fokuserer selskapet på logistikk- og maritime servicetjenester, mens rederivirksomhet er skilt ut til det deleide norsk–svenske selskapet Wallenius Wilhelmsen. Wilhelmsengruppen leverer produkter og tjenester til over halvparten av verdens handelsflåte, samt mannskap og teknisk kompetanse til noen av verdens største skip. Selskapet har også engasjert seg innen fornybar energi, alternativt drivstoff samt offshore- og teknologi-næringen.

Wilhelmsen har hovedkontor på Lysaker i Bærum og er notert på Oslo Børs. Gruppen har et nettverk som omfatter 15 000 medarbeidere, inkludert seilende, fordelt på 241 kontorer i 62 land. Når deleide selskap inkluderes, teller gruppens ansatte over 21 000 fordelt på nærmere 450 kontorer i 75 land.

Wilh. Wilhelmsen ble grunnlagt i 1861 i Tønsberg og er navngitt etter grunnleggeren Wilhelm Wilhelmsen; hans etterkommere eier majoriteten av selskapet og familieaksjene er fordelt på familiene Wilhelmsen, Paus og Juell. De fleste aksjene kontrolleres gjennom familieselskapet Tallyman. Fra 2020 har Wilh. Wilhelmsen vært gjenstand for en mye omtalt familiefeide og en rekke rettssaker om kontrollen over rederiet.

Historie
--------

Firmaet ble grunnlagt i 1861 i Tønsberg av Wilhelm Wilhelmsen (1839–1910), som drev med skipsmegling og salg av skipsutstyr. Kjøpet av en andel i skipet «Mathilde» i 1864 markerte starten for rederidriften til selskapet, og i 1886 var Wilhelm Wilhelmsen blitt byens største skipsreder med 11 skip. Hans sønn Halfdan Wilhelmsen (1864–1923) viste tidlig forretningsteft, og var blant pionérene i overgangen fra seilskip til dampskip. Hans overbevisning om at dampskip var fremtiden resulterte, til dels mot farens vilje, i kjøpet av dampfrakteren «Talabot» i 1887. Skipet var umiddelbart lønnsomt, og tjente inn 28 prosent av salgssummen allerede det første året. Resultatet var så godt at forbokstaven T fra da av ble synonymt med Wilh. Wilhelmsens skip. Lillebroren til Halfdan, Wilhelm Wilhelmsen (1872–1955), gjorde karrière som sjømann før han i 1904 ble partner i selskapet til sin far og bror. Grunnleggeren Wilhelm døde etter et slag i 1910.

Fra 1902 og fremover ble alle Wilhelmsens skip «kledd i kjole og hvitt»: svarte skip med en hvit horisontal linje over skroget og hvite overbygninger. I tillegg fikk de to lyseblå horisontale striper på den svarte skorsteinen. Disse kjennemerkene, sammen med T-navnene, gjorde skipene gjenkjennelige. De blå skorsteinsstripene var senere opphav til uttrykket «Wilhelmsen Lines, black and blue», som ble ført på alle Wilhelmsens skip.

I tiårene som fulgte bygget Wilhelmsen seg opp i utenriksfart. Bulkskipene *Tellus* og *Themis* var med sine 13 000 dødvekttonn verdens største tørrlastskip da de ble levert i 1911, og fraktet kull fra Canada til Rotterdam. Samme år etablerte Wilhelmsen sammen med et annet norsk rederi, Faernley & Eger, *Den Norske Afrika- og Australielinie (NAAL),* som begynnelsen på Wilhelmsens linjefart. I tillegg kontraherte Wilhelmsen fra 1912 og de kommende årene 10 oljetankere, som på den tiden utgjorde 92 % av Norges totale flåte av slike skip. Disse og andre skip bygget i Storbritannia forble under britisk kontroll gjennom første verdenskrig.

I 1917 ble selskapets hovedkontor flyttet til Oslo, men Tønsberg forble hjemmehavn for alle skip.

Fearnley & Eger ble kjøpt ut av NAAL og Norge - Mexico Gulf Linjen i 1927, og etter dette erstattet "Wilhelmsen Lines" alle tidligere individuelle linjenavn. Linjefart med motorskip ble satsingsområdet fremover, under slagordet "For Speed and Service". Et samarbeid med Barber Steamship Company i USA etablerte linjefart mellom USAs vestkyst til fjerne østen, og raske og mer hydrodynamiske skip gjorde det mulig å få verdifull returlast av ull fra Australia til Europa.

Under andre verdenskrig seilte 44 av 54 Wilhelmsen-skip for de allierte via Nortraship. De resterende var fanget i tyskkontrollerte farvann. I løpet av krigen gikk 26 skip ned og 52 sjømenn døde. Etter krigen tok selskapet fatt på den store oppgaven med å gjenoppbygge linjefarten, til dels ved hjelp av et stort nybyggprogram. Ved selskapets 100-årsjubileum i 1961 besto flåten av 52 linjeskip, og i tillegg ni oljetankere. Tankskipene brukte, med datidens rater, kortere tid på å nedbetale lån enn lasteskipene: i 1956-57 tjente Wilhelmsen mer på sine syv oljetankere enn på de 52 lasteskipene kombinert.

Fra 1970 og utover ble linjefarten i Wilhelmsen fokusert på container og roll-on-roll-off-carriers (roro), i stor grad i samarbeid med ulike europeiske partnere. Dette ble gjort med skip som kombinerte rullende last og containere (RoCon), og senere med rene bilskip. Også samarbeidet med Barber i USA fortsatte med RoCon-skip, og i 1975 tok Wilhelmsen over fullt eierskap av Barber Lines. I tillegg hadde Wilhelmsen både oljetankere og tørrlastskip i linjefart.

En stor nysatsing på 70-tallet ble Wilhelmsen Offshore Services (WOS), eid 50 % av Wilhelmsen, som gikk inn i oljeindustrien med supplyskip og borerigger. Fra 1972 og de neste 15 årene ble over 30 supplyskip og skip for andre støttefunksjoner satt inn i flåten.

I 1978 overtok fjerde generasjons hovedeiere, Wilhelm Wilhelmsen (1937–2020), Finn Wilhelmsen (1939–2013), Cecilie Paus (f. 1943) og Helen Juell (f. 1947), etter faren Tom Wilhelmsen; mens firmaet tidligere kun hadde gått videre til sønner la fjerde generasjon vekt på å dele firmaet likt mellom brødre og søstre. Wilhelm og Helen var mest involvert i rederiet, mens Cecilie og Finn bodde utenlands. Finn Wilhelmsen var førsteamanuensis i sosialantropologi og bodde 40 år i USA.

Da fraktmarkedet for olje kollapset i 1979 og oljeprisen raste i 1985 var krisen nær for Wilhelmsen. Ansatte ble sagt opp, skip og aksjer solgt, lån refinansiert og selskapet restrukturert. Denne restruktureringen bar frukter, og etter å ha samlet all aktivitet innen linjefart i en "round-the-world"-tjeneste ble Wilhelmsen Lines igjen en av de store aktørene innenfor dette segmentet.

Den 8 september 1989 mistet rederiet 50 ansatte i Partnair-ulykken. Et fly fra Partnair skulle frakte ansatte i rederiet til en stabelavløpning i Hamburg men flyet havarerte like utenfor Hirtshals i Danmark. 5 bestningsmedlemmer mistet også livet i ulykken. 

I 2005 ble flere selskaper slått sammen til det heleide Wilhelmsen-selskapet Wilhelmsen Maritime Services. Samme år ble Unitor kjøpt opp, som ga en betydelig utvidelse av selskapets tilbud på produkt- og utstyrssiden.

De siste årene har konsernet utvidet satsingsområdene sine; først ved maritime tjenester inkludert ship management, marine products og ship agency. Deretter i nyere tid har de sett på offshore vind og logistikk relatert til olje og gas industrien samt det norske forsvaret.

I 2017 bestemte konsernet seg for å slå sammen sin rederivirksomhet med ro-ro-skip med det svenske selskapet Wallenius for å danne selskapet Wallenius Wilhelmsen ASA, som er et selvstendig børsnotert selskap med Wallenius og Wilh. Wilhelmsen som hovedaksjonærer. Det norske selskapet Wilh. Wilhelmsen eier ikke lengre skip direkte, og fokuserer på logistikk- og maritime tjenester.

I flere generasjoner hadde familien Wilhelmsen en formue plassert i utlandet. Midlene ble tatt tilbake til Norge frem til 2016, under et amnesti for skatt. Avisen *Dagens Næringsliv* har anslått total verdi av midlene som er tatt inn i Norge under amnestiet til å være rundt én milliard norske kroner.

Femte generasjons hovedeiere består av administrerende direktør Thomas Wilhelmsen og hans søsken og kusiner: Finns adoptivdatter Hannah Wilhelmsen, Cecilies døtre Pontine Paus og Olympia Paus, og Helens døtre Cathrine Løvenskiold Wilhelmsen, Hedvig Juell og Maren Juell. Eierskapet er organisert gjennom et komplisert system med familieselskaper der Tallyman er det mest sentrale. I 2020 skrev *Dagens Næringsliv* om et familieopprør i firmaet, der de tre andre familiegrenene, som består av de fleste kvinnene i familien, krevde å få være med å bestemme. Siden har det pågått en rekke rettssaker i familien, i det som omtales som en av de mest markante familiefeidene i en norsk rederfamilie. Under en rettssak mellom medlemmene av Wilhelmsen-familien i 2024 kom det frem at det fortsatt skal finnes en utenlandsformue, ifølge Helen Juell. Ulike grener av familien har også forsøkt å kjøpe ut de andre, uten at noen av partene har akseptert budene.

Forsyningstjenester
-------------------

Segmentet innen forsyningstjenester omfatter NorSea Group, WilNor Governmental Services samt andre forsyningstjenester. Wilhelmsen gruppen eier ~75,2% av NorSea Group som tilbyr forsyningsbaser og integrerte logistikkløsninger til offshore næringen. WilNor Governmental Services (WGS) tilbyr militære logistikktjenester i Norge og internasjonalt. Wilhelmsen eier 51% av WGS direkte, og de resterende 49% er eid gjennom NorSea Group.

Maritime tjenester
------------------

Wilhelmsens maritime tjeneste segment inkluderer ships service, ship management, insurance services samt andre maritime tjenester. Konsernet tilbyr full teknisk kompetanse, mannskap og relaterte tjenester på alle de største skipstypene, dette inkluderer også 50% av NorSea Wind. Wilhelmsen er en global tilbyder av standardiserte produkt og serviceløsninger til den maritime næringen. I tillegg har tilbyr de maritime produkter, maritime kjemikalier, maritim logistikk og skips-agent tjenester. Gruppen tilbyr også maritime og ikke-maritime forsikrings løsninger for interne og eksterne kunder.

Holding og investeringer
------------------------

Gruppens holding og investerings-segment omfatter Wallenius Wilhelmsen ASA og Treasure ASA, finansielle eiendeler samt andre holding og investerings aktiviteter. Wilhelmsen eier ~37,8 % av Wallenius Wilhelmsen ASA og ~73,46 % av Treasure ASA.

Referanser
----------

1. ↑  ; besøksdato: 23. februar 2020.
2. ↑  Employees
3. ↑  «Familieopprør i Wilh. Wilhelmsen, femte generasjon vil fornye eierstruktur og styringsmodell». *Finansavisen*. 9. februar 2020.
4. 1 2 3  «Opprør i rederiet». *DN Magasinet*. 15. februar 2020. s. 30–38.
5. ↑  *Dagens Næringsliv*, 29. oktober 2022, s.47.
6. ↑  Gøran Skaalmo, Linn Karen Ravn (22. mars 2021). «Korrupsjonsjeger Eva Joly: – Sjokkerende at det ikke er noen straffeskatt». Dagens Næringsliv. Besøkt 22. mars 2021. «DN viste fredag 19. mars hvordan Wilhelmsen-familien i generasjoner har hatt en hemmelig utenlandsformue, gjemt på kontoer i Sveits og gjennom stiftelser og selskaper i Panama, Liechtenstein og Bahamas. Først i årene mellom 2011 og 2016 er pengene – rundt en milliard kroner – flyttet til Norge, gjennom skattemyndighetenes skatteamnesti.»
7. ↑
8. ↑  *Dagens Næringsliv*, 29. oktober 2022, s.47.
9. ↑
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑
19. ↑

Litteratur
----------

* The history of Wilh. Wilhelmsen
* Pedersen, Bjørn: *Fleet List*. Wilh. Wilhelmsen i samarbeid med World Ship Society. WW/Dinamo Forlag, 2011.
* Kolltveit, Bård og Bangsmoen, Hans Chr.: *Wilh. Wilhelmsen 150 år: Historien og historier.* WW/Dinamo Forlag, 2011.

Eksterne lenker
---------------

* (en) Offisielt nettsted Rediger på Wikidata

* (en) Wallenius Wilhelmsen Logistics – kategori av bilder, video eller lyd på Commons Rediger på Wikidata

| * v
* d
* r
Selskaper notert på Oslo Børs |
| --- |
| Egenkapitalbevis | 
* Aurskog Sparebank
* Høland og Setskog Sparebank
* Jæren Sparebank
* Melhus Sparebank
* Sandnes Sparebank
* Skue Sparebank
* Sogn Sparebank
* SpareBank 1 Helgeland
* SpareBank 1 Nord-Norge
* SpareBank 1 Nordmøre
* SpareBank 1 Ringerike Hadeland
* SpareBank 1 SMN
* SpareBank 1 Sørøst-Norge
* SpareBank 1 Østfold Akershus
* SpareBank 1 Østlandet
* Sparebanken Møre
* Sparebanken Sør
* Sparebanken Vest
* Sparebanken Øst
* Totens Sparebank

 |
| Energi | 
* Akastor
* Aker BP
* Aker Solutions
* AqualisBraemar
* Archer
* Atlantic Petroleum
* Avance Gas Holding
* Awilco Drilling
* Borr Drilling
* BW Energy Limited
* BW LPG
* BW Offshore Limited
* DNO
* DOF
* Eidesvik Offshore
* Electromagnetic Geoservices
* EMAS Offshore
* Endúr
* Equinor
* FLEX LNG
* Frontline
* Hafnia Limited
* Havila Shipping
* Höegh LNG Holdings
* Interoil Exploration and Production
* Kværner
* Magnora
* Magseis Fairfield
* Northern Drilling
* Northern Ocean Ltd.
* Norwegian Energy Company
* Ocean Yield
* Oceanteam
* Odfjell Drilling
* OKEA
* Panoro Energy
* Petrolia
* PGS
* Polarcus
* Prosafe
* Questerre Energy Corporation
* RAK Petroleum
* Reach Subsea
* S.D. Standard Drilling
* SeaBird Exploration
* Seadrill
* Shelf Drilling
* Siem Offshore
* Solstad Offshore
* Subsea 7
* TGS

 |
| Materialer | 
* Borgestad
* Borregaard
* Element
* Elkem
* Norsk Hydro
* Norske Skog
* Scana
* Yara International

 |
| Industri | 
* AF Gruppen
* AKVA Group
* American Shipping Company
* Arendals Fossekompani
* Belships
* Bonheur
* Byggma
* Fjord1
* GC Rieber Shipping
* Golden Ocean Group
* Goodtech
* Havyard Group
* Hexagon Composites
* Jinhui Shipping and Transportation
* Kongsberg Gruppen
* MPC Container Ships
* Multiconsult
* Nel
* Nekkar
* Norwegian Air Shuttle
* NRC Group
* NTS
* Odfjell (ser. A · ser. B)
* SAS AB
* Self Storage Group
* Star Bulk Carriers
* Stolt-Nielsen
* Team Tankers International
* Tomra Systems
* Treasure
* Veidekke
* Vow
* Wallenius Wilhelmsen
* Wilh. Wilhelmsen Holding (ser. A · ser. B)
* Wilson
* Zalaris

 |
| Forbruksvarer | 
* Europris
* Gaming Innovation Group
* Gyldendal
* Kid
* Kongsberg Automotive
* SATS
* XXL

 |
| Konsumvarer | 
* Arcus
* Atlantic Sapphire
* Austevoll Seafood
* Bakkafrost
* Grieg Seafood
* Hofseth BioCare
* Lerøy Seafood Group
* Mowi
* Norway Royal Salmon
* Orkla
* SalMar
* Salmones Camanchaca

 |
| Helsevern | 
* BerGenBio
* Biotec Pharmacon
* Carasent
* ContextVision
* Medistim
* Navamedic
* Nordic Nanovector
* PCI Biotech Holding
* Photocure
* Targovax
* Ultimovacs
* Vistin Pharma

 |
| Finans | 
* ABG Sundal Collier Holding
* Aker
* Axactor
* B2Holding
* DNB Bank
* Gjensidige Forsikring
* Morrow Bank
* Pareto Bank
* Protector Forsikring
* SpareBank 1 SR-Bank
* Storebrand
* Voss Veksel- og Landmandsbank

 |
| IT | 
* Asetek
* Atea
* Bouvet
* Crayon Group Holding
* Hiddn Solutions
* IDEX Biometrics
* Itera
* Kitron
* Napatech
* NEXT Biometrics Group
* NORBIT
* Nordic Semiconductor
* Pexip Holding
* poLight
* Q-Free
* REC Silicon
* StrongPoint
* Techstep
* TietoEVRY
* Thin Film Electronics
* Webstep

 |
| Kommunikasjon | 
* Adevinta
* Funcom
* Otello Corporation
* Polaris Media
* Schibsted (ser. A · ser. B)
* Telenor

 |
| Forsyning | 
* Fjordkraft Holding
* Scatec

 |
| Eiendom | 
* Entra
* Norwegian Property
* Olav Thon Eiendomsselskap
* Selvaag Bolig
* Solon Eiendom
* Storm Real Estate

 |
| *Se også:* Oslo Axess • Merkur Market |

|  |  |
| --- | --- |
| Oppslagsverk/autoritetsdata | Oslo Byleksikon **·** VIAF **·** GND **·** LCCN **·** Brønnøysundregistrene
 |